1.1.

EØSU mener, at Kommissionens meddelelse COM(2020) 550 final bør bruges som et strategisk politisk værktøj til at nytænke EU's model for bæredygtig turisme og transport. EØSU opfordrer til, at der udvikles en omfattende pakke med foranstaltninger, retningslinjer og anbefalinger rettet mod: 1) sikker genindførelse af ubegrænset fri bevægelighed, en koordineret genåbning af indre grænser og ophævelse af kontrol ved de indre grænser 2) sikker genopretning af transport og konnektivitet efter vedtagelsen af en fælles, politisk rammeaftale for alle EU's medlemsstater — en sikker fortsat levering af ydelser i hotel- og restaurationsbranchen — en passende balance baseret på en aftale mellem EU's medlemsstater om sikker og fælles styring af grænse- og transportbeslutninger og -politikker. Så længe der foretages covid-19-kontroller, sikres tilstrækkeligt personale til at håndtere en umiddelbar og hurtig transit af personer — sikre finansiering til uddannelse af hotel-, restaurant-, catering-, museumsansatte, sejlsportsturisme osv., så man er i stand til at gennemføre covid-19-forebyggelsesforanstaltninger på korrekt vis 3) sikring af, at sundhed og sikkerhed prioriteres højt i enhver sammenhæng, i forbindelse med rejser eller på anden vis, da dette er den eneste måde, hvorpå man kan genvinde tilliden til personbevægelser 4) vedtagelse af en ny Passenger Locator Form på EU-plan, fordi et sådant system kan skabe yderligere merværdi på EU-plan på en række områder: — overvågning på EU-niveau: Hvis alle medlemsstater blev enige om at udveksle såvel oplysninger fra de nye Passenger Locator Forms og oplysninger om rejsendes testresultater, kunne man opnå stordriftsfordele med hensyn til testressourcer (1). Hvis samtlige EU-lande blev enige om at gøre brug af denne teknologi (som Belgien og Tyskland allerede gør) foruden den samme nye, standardiserede Passenger Locator Form, kunne man fremlægge pålidelige skøn og prognoser på byplan som politikgrundlag på såvel landeniveau som EU-niveau. En sådan indsats ville være indbegrebet af EU's rolle: gennem innovation og samarbejde kan vi nå vores fælles mål — folkesundhed og økonomisk aktivitet i krisetider. — Covid-19-pas: En af de vanskeligste opgaver, vi er stødt på i turistsæsonen, har været at bekræfte PCR-testenes gyldighed. Hvis alle medlemsstater besluttede at indføre den samme Passenger Locator Form-platform, kunne alle autoriserede laboratorier offentliggøre resultaterne via selve platformen, og derved udstede et pålideligt covid-19-pas til alle rejsende for at sikre minimal risiko i forbindelse med rejser. 5) udvikling af en fælles strategisk plan for at hjælpe medlemsstaterne med at gennemføre økonomiske og andre støtteforanstaltninger for SMV'er i turistbranchen, restauranter, hoteller, rejsebureauer, turistguider osv. — afhjælpning af manglen på likviditet ved hjælp af direkte finansiering til især mikrovirksomheder, genoprettelse af erhvervslivets tillid og indførelse af rejsevouchers — øjeblikkelig adgang til og godkendelse af lån til alle medlemsstater under tilsyn af ECB og EU med garantier fra EU og medlemsstaterne — omgående oprettelse af en europæisk mekanisme til overvågning af gennemførelsen af støtteforanstaltninger til SMV'er og arbejdstagere, navnlig når det gælder likviditet, udlån og gennemsigtighed i støtteforanstaltningerne 6) styrkelse og udvidelse af SURE-programmet til at dække arbejdsløshedsunderstøttelse og SMV'ers lønkompensation. SMV'er bør fritages fra at betale en del af deres lønninger, og der bør stilles krav om, at de indlemmer deres arbejdstagere i nationale ordninger med støtte fra SURE 7) SMV-organisationer bør høres på behørig vis af de europæiske og nationale institutioner, der er ansvarlige for at anvende SURE-programmet 8) SURE-programmet bør fuldt ud dække lønninger og socialsikringsbidrag for arbejdstagere i turist- og transportsektoren, som har mistet deres arbejde på grund af pandemien, f.eks. i cateringvirksomheder, på hoteller, i luftfartsselskaber, på krydstogtskibe, på turistbusser, i lufthavne og havneterminaler, inden for sejlsportsturismen og som turistguider, som minimum indtil den 30. juni 2021 9) skattelettelser med en udsættelse af betaling af skatter og afgifter og en finanspolitisk ad hoc-turisme- og transporthjælpepakke til alle SMV'er i turistsektoren i perioden 2020-2024. EØSU mener, at der inden for rammerne af en harmoniseret EU-momsordning bør indføres en nedsats momssats for hoteller, restauranter, rejsetjenester, sejlsportsturisme (bådudlejning, lystbådehavne), busselskaber, turistguider osv. Sådanne foranstaltninger bør imidlertid være betinget af, at arbejdstagernes rettigheder sikres, og at ingen afskediges. Desuden bør enhver finansiel støtte, såsom statsstøtte, lån eller skattefritagelse, udelukkende ydes til virksomheder, der: — værner om beskæftigelsen/skaber anstændige job og respekterer arbejdstagernes rettigheder — ikke er registreret i skattely og som altid har betalt deres del af skatter, afgifter og bidrag til sociale ordninger 10) regulering af den kollaborative økonomi inden for turist- og navnlig turistguidesektoren. Medlemsstaternes regeringer bør opfordres til at regulere den kollaborative økonomi i turistguidesektoren og anvende lovgivningsmæssige og forvaltningsmæssige foranstaltninger til at sikre lige vilkår 11) alle likviditets- samt penge- og finanspolitiske støtteprogrammer for hoteller, restauranter, turistguider, busselskaber, rejseagenturer, sejlsportsturisme osv. samt selvstændige bør fortsætte i mindst 10 måneder, efter at livet vender tilbage til det normale i overensstemmelse med World Travel and Tourism Councils (WTTC) retningslinjer.